《游天通真身塔》
宋代·古成之

洁志登高塔，西南对海城。一真虽有相，万法本无生。

梅雨侵窗冷，天风入海清。临回慵更语，祖意自分明。

作者简介：宋惠州河源人，徙居增城。字并奭。太宗端拱二年进士。召试馆职，除校书郎。张泳帅蜀，辟知魏城。运米以济饥民，发药以疗疾疫，立乡校，课农桑，俗为之变。真宗咸平中辟知绵竹，卒于官。